ddrg/super_eurlex huggingface dataset:
47.

Európsky dozorný úradník pre ochranu údajov odporúča: — zmeniť znenie článku 56 návrhu nariadenia a do smernice 2006/43/ES vložiť ustanovenie zdôrazňujúce úplnú uplatniteľnosť existujúcich právnych predpisov na ochranu údajov a nahradiť opakované odkazy v rôznych článkoch návrhu nariadenia jedným všeobecným ustanovením odkazujúcim na smernicu 95/46/ES a nariadenie (ES) č. 45/2001. Európsky dozorný úradník pre ochranu údajov navrhuje spresniť odkaz na smernicu 95/46/ES uvedením, že ustanovenia sa uplatňujú v súlade s vnútroštátnymi právnymi predpismi, ktorými sa vykonáva smernica 95/46/ES, — určiť, ktorý druh osobných informácií sa môže spracúvať podľa smernice 95/46/ES a návrhu nariadenia, vymedziť účely, na ktoré môžu príslušné orgány spracovať osobné údaje, a stanoviť presnú, nevyhnutnú a primeranú lehotu na uchovávanie údajov na účely uvedeného spracovania, — vzhľadom na súvisiace riziká týkajúce sa prenosu údajov do tretích krajín európsky dozorný úradník pre ochranu údajov odporúča doplniť do článku 47 smernice 2006/43/ES ustanovenie, že pokiaľ chýba primeraná úroveň ochrany, je potrebné vykonať posúdenie jednotlivých prípadov. Takisto odporúča začleniť podobný odkaz a posúdenie v jednotlivých prípadoch do príslušných ustanovení navrhovaného nariadenia, — uviesť v článku 30 navrhovaného nariadenia namiesto minimálnej päťročnej lehoty uchovávania údajov maximálnu lehotu uchovávania údajov. Vybraná lehota by mala byť nevyhnutná a primeraná účelu, na ktorý sa údaje spracúvajú, — uviesť účel uverejnenia sankcií v príslušných článkoch smernice 2006/43/ES a návrhu nariadenia a v odôvodneniach smernice 2006/43/ES a návrhu nariadenia vysvetliť nevyhnutnosť a primeranosť uverejnenia. Takisto odporúča, aby sa o uverejnení rozhodovalo v jednotlivých prípadoch a aby sa brala do úvahy možnosť uverejniť menej informácií, ako sa v súčasnosti požaduje, — stanoviť primerané ochranné opatrenia súvisiace s povinným uverejnením sankcií s cieľom zabezpečiť dodržiavanie prezumpcie neviny, práv dotknutých osôb vzniesť námietky, bezpečnosť/presnosť údajov a ich vymazanie po uplynutí primeranej lehoty, — doplniť do článku 66 ods. 1 návrhu nariadenia ustanovenie, v ktorom sa uvádza, že: „vo všetkých fázach postupu by sa mala zaručiť identita týchto osôb, pokiaľ ich odhalenie nie je nevyhnutné podľa vnútroštátnych právnych predpisov v súvislosti s ďalším vyšetrovaním alebo následnými súdnymi konaniami“, — vypustiť z článku 66 ods. 1 písm. c) návrhu nariadenia slová „zásadami ustanovenými“.
50.

Európsky dozorný úradník pre ochranu údajov zdôrazňuje, že požiadavky ochrany údajov by mali primerane zohľadňovať zástupcovia odvetvia, členské štáty, aj Komisia pri implementácii iniciatív zameraných na posilnenie bezpečností detí online, najmä: — Členské štáty by mali zabezpečiť, aby vo svojich vzdelávacích kampaniach a materiáloch upozorňovali na riziká v oblasti ochrany údajov a uvádzali informácie o tom, ako im deti a rodičia môžu predchádzať. Mala by sa vyvinúť súčinnosť medzi orgánmi na ochranu údajov, členskými štátmi a zástupcami odvetvia s cieľom zvyšovať informovanosť detí a rodičov v súvislosti s bezpečnosťou online. — Zástupcovia odvetvia by mali zabezpečiť, aby osobné údaje detí spracúvali v súlade so zákonom, a v prípade potreby získavali súhlas rodiča. Mali by uplatňovať vopred nastavené nastavenia bezpečnosti pre deti, ktoré poskytujú viac ochranných mechanizmov ako tie, ktoré by mali byť predvolené pre všetkých používateľov. Ďalej by mali zaviesť vhodné mechanizmy varovania na upozornenie detí, ktoré si chcú zmeniť vopred nastavené nastavenia ochrany súkromia a mali by zabezpečiť, aby sa takáto zmena potvrdila súhlasom rodiča, ak sa to vyžaduje. Mali by pracovať na nasadení vhodných nástrojov na overenie veku, ktoré z pohľadu ochrany údajov nie sú intruzívne. — Pokiaľ ide o informácie pre deti, zástupcovia odvetvia by mali preskúmať možnosti vývoja taxonómie s cieľom poskytovať deťom informácie jednoduchým spôsobom a informovať ich o potenciálnych rizikách zmeny ich predvolených nastavení. — Pokiaľ ide o reklamu zameranú na deti, európsky dozorný úradník pre ochranu údajov pripomína, že priamy marketing by nemal byť zacielený osobitne na maloletých a deti by nemali byť predmetom behaviorálnej reklamy. Európsky dozorný úradník pre ochranu údajov sa nazdáva, že Komisia by mala ráznejšie podnecovať zástupcov priemyslu, aby pracovali na vývoji samoregulačných opatrení priaznivých pre ochranu súkromia na úrovni EÚ, ktorými podporia osvedčené postupy týkajúce sa online reklamy zameranej na deti, ktoré by mali byť založené na úplnom súlade s právnymi predpismi o ochrane údajov. Zároveň vyzýva Komisiu, aby preskúmala možnosť prijať ďalšie legislatívne predpisy na úrovni EÚ s cieľom zabezpečiť primerané zohľadnenie práv detí na súkromie a ochranu údajov v kontexte reklamy.
52.

Európsky dozorný úradník pre ochranu údajov odporúča, aby kompetencie EC3 boli jasne vymedzené a nie iba dané odkazom na pojem „počítačová kriminalita“, ktorý sa uvádza v platných právnych predpisoch Europolu. Súčasťou preskúmania právnych predpisov o Europole by malo byť aj vymedzenie kompetencií EC3 a jeho záruk v oblasti ochrany údajov. Kým vstúpia do platnosti nové právne predpisy o Europole, európsky dozorný úradník pre ochranu údajov odporúča, aby Komisia stanovila tieto kompetencie a opatrenia na ochranu údajov v mandáte centra. Tie by mohli zahŕňať: — jednoznačné vymedzenie, na ktorých úlohách spracovania údajov (predovšetkým vyšetrovanie a činnosti prevádzkovej podpory) sa môžu zamestnanci centra podieľať, a to samostatne alebo v spolupráci so spoločnými vyšetrovacími tímami, a — jednoznačné postupy, ktoré na jednej strane zabezpečia dodržiavanie práv jednotlivca (vrátane práva na ochranu údajov) a na druhej strane poskytnú záruky, že dôkazy boli získané zákonným spôsobom a môžu sa použiť pred súdom.
49.

Európsky dozorný úradník pre ochranu údajov odporúča: — zahrnúť odkazy na toto stanovisko do preambuly návrhu, — preformulovať ustanovenia zdôrazňujúce úplnú uplatniteľnosť existujúcich právnych predpisov na ochranu údajov v jednom všeobecnom ustanovení odkazujúcom na smernicu 95/46/ES, ako aj na nariadenie (ES) č. 45/2001, a vysvetliť odkaz na smernicu 95/46/EC uvedením, že tieto ustanovenia sa budú uplatňovať v súlade s vnútroštátnymi právnymi predpismi, ktorými sa zavádza smernica 95/46/ES. Európsky dozorný úradník pre ochranu údajov ďalej odporúča zahrnúť tento typ spoločného ustanovenia do vecného ustanovenia návrhu, — obmedziť prístup príslušných orgánov k dokumentom a informáciám na prípad, keď je konkrétne stanovené závažné porušovanie návrhu a na prípady, keď existuje odôvodnené podozrenie (ktoré by malo byť podložené konkrétnymi počiatočnými dôkazmi), že došlo k takémuto porušeniu, — zaviesť požiadavku, aby príslušné orgány žiadali o dokumenty a informácie prostredníctvom formálneho rozhodnutia, v ktorom sa uvedie právny základ a účel žiadosti a požadované informácie, lehota, v rámci ktorej sa tieto informácie majú poskytnúť, ako aj právo adresáta požiadať príslušný súd o preskúmanie tohto rozhodnutia, — určiť typ osobných informácií, ktoré možno spracovať a preniesť v rámci návrhu, vymedziť účely, na ktoré môžu príslušné orgány spracovať a preniesť osobné údaje a stanoviť primerané obdobie na uchovávanie údajov pre toto spracovanie alebo aspoň zaviesť na tieto účely presné kritériá, — vzhľadom na súvisiace riziká týkajúce sa prenosu údajov do tretích krajín doplniť do článku 23 ods. 7 osobitné ochranné opatrenia, ako napríklad posudzovanie podľa jednotlivých prípadov a existenciu primeranej úrovne ochrany osobných údajov v tretej krajine, ktorá prijíma osobné údaje, — v článku 27 návrhu nahradiť minimálnu päťročnú lehotu uchovávania údajov maximálnou lehotou uchovávania údajov, ak tieto záznamy obsahujú osobné údaje. Zvolená lehota by mala byť nevyhnutná a primeraná účelu, na ktorý sa údaje spracúvajú, — preformulovať článok 28 ods.1 písm. i) takto: „CSD zabezpečí, aby poskytovateľ služieb poskytol svoje služby v úplnom súlade s vnútroštátnymi právnymi predpismi platnými pre CSD pri vykonávaní smernice 95/46/ES o ochrane fyzických osôb pri spracovaní osobných údajov a voľnom pohybe týchto údajov. CSD je zodpovedný (…)“, — doplniť do článku 62 ods. 2 písm. b) ustanovenie, v ktorom sa uvedie: „utajenie totožnosti týchto osôb by malo byť zaručené vo všetkých fázach postupu, pokiaľ si jej odhalenie nevyžadujú vnútroštátne právne predpisy v súvislosti s ďalším vyšetrovaním alebo následným súdnym konaním“ a odstrániť v článku 62 ods. 2 formuláciu „zásadami ustanovenými v“, — vzhľadom na pochybnosti uvedené v súčasnom stanovisku posúdiť nevyhnutnosť a primeranosť navrhovaného systému povinného uverejnenia sankcií. V závislosti od výsledku testu nevyhnutnosti a primeranosti v každom prípade zaistiť primerané ochranné opatrenia s cieľom zabezpečiť dodržiavanie prezumpcie neviny, práva dotknutých osôb vzniesť námietky, bezpečnosť/presnosť údajov a ich vymazanie po uplynutí primeranej lehoty.
27.

Európsky dozorný úradník pre ochranu údajov víta odkaz na uplatniteľnosť požiadaviek na dôvernosť informácií a ochranu osobných údajov zmluvných strán a odkaz na článok 16 dohody CMAA. Odporúča však, aby sa v rámci možností do textu návrhu dohody alebo do budúcich rozhodnutí alebo dohôd prijatých na základe návrhu dohody doplnilo: — objasnenie, že záležitosti, ktoré nepatria do spoločnej obchodnej politiky, by sa mali vyňať z rozsahu pôsobnosti dohody, — zúženie a lepšie vymedzenie rozsahu výmen osobných údajov, — bližšie určenie kategórií údajov, ktoré sa majú vymieňať, — pokiaľ ide o spracovanie citlivých údajov, zaistenie primeraných záruk a toho, aby takéto spracovanie v prípade potreby predtým preverili vnútroštátne orgány EÚ pre ochranu údajov a európsky dozorný úradník pre ochranu údajov, — zaručenie práva na prístup, opravu a účinnú súdnu a administratívnu nápravu pre všetky dotknuté osoby, — informovanie dotknutých osôb o charakteristikách opísaného spracovania, — požadovanie primeraných bezpečnostných opatrení, — zmienku, že na dodržiavanie právnych predpisov na ochranu osobných údajov zmluvných strán budú dohliadať vnútroštátne orgány EÚ pre ochranu údajov, európsky dozorný úradník pre ochranu údajov a kanadskí komisári pre ochranu osobných údajov, — vykonávanie konzultácií s európskym dozorným úradníkom pre ochranu údajov týkajúcich sa ďalších rozhodnutí spoločného výboru pre colnú spoluprácu v súvislosti so spracovaním osobných údajov.
72.

Európsky dozorný úradník pre ochranu údajov ďalej odporúča: — viac právnych usmernení k spracovaniu údajov a k možnostiam, ktoré majú k dispozícii dotknuté osoby: konkrétne jasné rozlíšenie medzi zámermi, pri ktorých je možné spracúvať údaje súvisiace s využívaním energií bez súhlasu zákazníka, a zámermi, pri ktorých sa súhlas zákazníka vyžaduje (oddiel 4.2), — povinné uplatňovanie technológií na zvyšovanie ochrany súkromia (PETS) a ďalších „najlepších dostupných techník“ na minimalizáciu údajov (oddiel 4.3), — objasnenie úloh a zodpovedností jednotlivých aktérov z hľadiska ochrany údajov (oddiel 4.4), — viac usmernení k lehotám uchovávania; uchovávanie detailných spotrebiteľských údajov z jednotlivých domácností by sa v zásade malo povoliť iba do konca obdobia, počas ktorého môže byť faktúra právne napadnutá alebo sa môže uplatniť nárok na platbu, a len do takej detailnej úrovne, aká sa vyžaduje na účely platby (bez obmedzenia práva spotrebiteľa na dlhšiu lehotu uchovávania na základe súhlasu, napríklad so zámerom získať cielené poradenstvo v oblasti energetiky) (oddiel 4.5), — priamy prístup spotrebiteľov k svojim údajom súvisiacim s využívaním energií a účinné metódy informovania dotknutých osôb o spracovaní ich údajov; v prípade hĺbkovej analýzy údajov by sa to malo týkať zverejňovania individuálnych profilov a logickej štruktúry všetkých algoritmov používaných pri hĺbkovej analýze údajov; mali by sa poskytovať aj podrobné informácie o diaľkovom ovládaní zapínania a vypínania (oddiel 4.6).
77.

Európsky dozorný úradník pre ochranu údajov odporúča, aby sa pri plánovanej zmene a doplnení koncom roku 2012 v nariadení: — bližšie objasnilo, ktoré osobné údaje sa majú podľa nariadenia spracúvať a ktoré osobné údaje sa uchovávajú a spracúvajú v rámci registra Únie a protokolu EUTL; európsky dozorný úradník pre ochranu údajov by v nariadení konkrétne uvítal všeobecné ustanovenie, že v protokole EUTL, ani v registri Únie sa nezaznamenávajú osobitné kategórie osobných údajov (oddiel 4), — jasne stanovilo, či ústredný správca bude pôsobiť v rámci Európskej komisie, či bude inou inštitúciou/agentúrou/orgánom EÚ alebo subjektom zriadeným podľa právneho poriadku niektorého členského štátu (oddiel 5), — požadovalo prijatie politiky v oblasti ochrany údajov v záujme určenia povinností a zodpovednosti (oddiel 6), — konkrétnejšie určilo, za akým účelom môžu získať prístup k údajom tretie strany vrátane Europolu a poskytli sa primerané záruky anonymizácie v prípade hĺbkovej analýzy údajov (oddiel 7), — zakázalo uverejňovanie citlivých údajov (oddiel 8), — uskutočnila zmena a doplnenie so zreteľom na lehoty uchovávania údajov s cieľom zaručiť súlad požiadaviek na uchovávanie údajov s právnymi predpismi EÚ na ochranu údajov (oddiel 9), — zaistilo, aby boli dotknuté osoby primerane informované o ich zaradení na čiernu listinu, aby existoval mechanizmus, ktorý zaistí práva dotknutých osôb na prístup a aby boli informácie na čiernej listine správne a aktuálne; zaistili primerané lehoty na uchovávanie, prístupové obmedzenia a obmedzenia týkajúce sa účelu možného použitia čiernych listín (oddiel 10), — zakázali prenosy citlivých osobných údajov mimo Európskej únie, najmä do medzinárodného protokolu transakcií (oddiel 11) a — poskytli ďalšie objasnenia v súvislosti s bezpečnosťou a zodpovednosťou (audity) (oddiel 12).
2.

Komisia nekonzultovala s európskym dozorným úradníkom pre ochranu údajov, ako sa vyžaduje v článku 28 ods. 2 nariadenia (ES) č. 45/2001. Vzhľadom na veľké množstvo osobných údajov, ktorých by sa táto iniciatíva potenciálne mohla týkať, je to neprimerané. Toto stanovisko preto vychádza z článku 41 ods. 2 rovnakého nariadenia. Európsky dozorný úradník pre ochranu údajov odporúča, aby sa do preambuly prijatého nástroja zahrnul aj odkaz na toto stanovisko.
36.

Európsky dozorný úradník pre ochranu údajov ďalej odporúča, aby s ním Komisia vykonala konzultácie pred prijatím akýchkoľvek delegovaných aktov podľa článku 25, ktoré by mali vplyv na spracovanie osobných údajov, najmä na normy, ktoré sa majú prijať podľa článku 9. Tieto normy by mali vyžadovať od organizácií, ktoré uskutočňujú proces výberu, riadenia a vyslania dobrovoľníkov, aby prijali vhodné politiky v oblasti ochrany osobných údajov. Môže to zahŕňať harmonizáciu kategórií zhromaždených údajov a pravdepodobne viesť k vytvoreniu štandardného formulára žiadosti, ktorý by sa používal v celej Európe.
(14)

V dôsledku toho som sa rozhodol udeliť ďalší prístup oznamujúcej strane k: i) dokumentom obsahujúcim údaje a informácie, ktoré Komisia použila na výpočet trhových podielov na trhoch so spinálnymi zariadeniami, pri ktorých sa v ON zistili problémy (t. j. reagovať na obavy týkajúce sa prenosu nespracovaných údajov do modelu); a ii) k modelu rekonštrukcie trhu týkajúceho sa tých istých trhov s cieľom umožniť oznamujúcej strane overiť si platnosť údajov používaných v ON (t. j. reagovať na obavy týkajúce sa procesu prenosu údajov z modelu do ON).
SK Úradný vestník Európskej únie C 130/6

Článok 107 odsek 1, 2 a 4 nariadenia (EHS) č. 574/72

Referenčné obdobie: apríl 2013

Obdobie predkladania žiadostí: júl, august, septembr 2013

04-2013 EUR BGN CZK DKK LVL LTL HUF PLN 1 EUR = 1 1,95580 25,8410 7,45533 0,700557 3,45280 298,669 4,13589 1 BGN = 0,511300 1 13,2125 3,81191 0,358195 1,76542 152,709 2,11468 1 CZK = 0,0386982 0,0756859 1 0,288508 0,0271103 0,133617 11,5580 0,160051 1 DKK = 0,134132 0,262336 3,46611 1 0,0939673 0,463132 40,0612 0,554756 1 LVL = 1,42744 2,79178 36,8864 10,6420 1 4,92865 426,331 5,90371 1 LTL = 0,289620 0,566439 7,48407 2,15921 0,202895 1 86,5005 1,19784 1 HUF = 0,00334819 0,00654839 0,0865205 0,0249618 0,00234560 0,0115606 1 0,0138477 1 PLN = 0,241786 0,472885 6,24800 1,80260 0,169385 0,834839 72,2140 1 1 RON = 0,228416 0,446736 5,90250 1,70292 0,160018 0,788675 68,2208 0,944703 1 SEK = 0,118415 0,231596 3,05997 0,882824 0,0829566 0,408864 35,3670 0,489752 1 GBP = 1,17542 2,29889 30,3741 8,76317 0,823451 4,05850 351,063 4,86142 1 NOK = 0,132549 0,259239 3,42520 0,988196 0,0928581 0,457665 39,5883 0,548207 1 ISK = 0,00646287 0,0126401 0,167007 0,0481828 0,00452761 0,022315 1,93026 0,0267297 1 CHF = 0,819749 1,60326 21,1831 6,11150 0,574281 2,83043 244,834 3,39039





04-2013 RON SEK GBP NOK ISK CHF 1 EUR = 4,37798 8,44486 0,850757 7,54438 154,730 1,21989 1 BGN = 2,23846 4,31786 0,434992 3,85744 79,1134 0,623727 1 CZK = 0,169420 0,326801 0,0329228 0,291954 5,98777 0,0472074 1 DKK = 0,587228 1,13273 0,114114 1,011940 20,7543 0,163626 1 LVL = 6,24928 12,0545 1,21440 10,7691 220,867 1,74131 1 LTL = 1,26795 2,44580 0,246396 2,18500 44,8129 0,353303 1 HUF = 0,0146583 0,0282750 0,00284849 0,0252600 0,518065 0,00408441 1 PLN = 1,05853 2,04185 0,205701 1,82413 37,4116 0,294952 1 RON = 1 1,92894 0,194327 1,72326 35,3428 0,278641 1 SEK = 0,518419 1 0,1007430 0,893369 18,3224 0,144453 1 GBP = 5,14598 9,92629 1 8,86784 181,873 1,43388 1 NOK = 0,580296 1,11936 0,112767 1 20,5093 0,161695 1 ISK = 0,0282943 0,0545781 0,00549833 0,0487584 1 0,00788396 1 CHF = 3,58884 6,92267 0,697407 6,18450 126,840 1

Note: all cross rates involving ISK are calculated using ISK/EUR rate data from the Central Bank of Iceland

reference: Apr-13 1 EUR in national currency 1 unit of N.C. in EUR BGN 1,95580 0,511300 CZK 25,8410 0,0386982 DKK 7,45533 0,134132 LVL 0,700557 1,42744 LTL 3,45280 0,289620 HUF 298,669 0,00334819 PLN 4,13589 0,241786 RON 4,37798 0,228416 SEK 8,44486 0,118415 GBP 0,850757 1,17542 NOK 7,54438 0,132549 ISK 154,730 0,00646287 CHF 1,21989 0,819749

Note: ISK/EUR rates based on data from the Central Bank of Iceland

1. Nariadenie (EHS) č. 574/72 ustanovuje, že prepočítavací kurz na istú menu, čiastok uvedených v inej mene, je kurz vypočítaný Komisiou a založený na mesačnom priemere, počas referenčného obdobia vymedzeného v odseku 2, referenčného výmenného kurzu mien zverejneného Európskou centrálnou bankou.
SK Úradný vestník Európskej únie C 66/4

Záverečná správa úradníka pre vypočutie (1)

COMP/M.6314 – Telefónica UK/Vodafone UK/Everything Everywhere/JV

2013/C 66/03

Európskej komisii bolo 6. marca 2012 doručené oznámenie o navrhovanej koncentrácii podľa článku 4 nariadenia o fúziách (2), ktorou spoločnosti Telefónica UK Limited, Vodafone Group plc a Everything Everywhere Limited (spoločne ovládané spoločnosťami France Télécom a Deutsche Telekom) nadobúdajú v zmysle článku 3 ods. 1 písm. b) nariadenia o fúziách spoločnú kontrolu nad novovytvoreným spoločným podnikom, ktorý bude spoločnostiam v Spojenom kráľovstve ponúkať rôzne mobilné komerčné služby. Komisia prijala 13. apríla 2012 rozhodnutie začať konanie podľa článku 6 ods. 1 písm. c) nariadenia o fúziách.

Dňa 14. júna 2012 som prijal žiadosť od spoločnosti Hutchinson 3G UK Limited („Three UK“) a dňa 10. júla 2012 od spoločnosti Lloyds Banking Group, v ktorých žiadali o vypočutie ako zainteresované tretie osoby podľa článku 18 ods. 4 nariadenia o fúziách. Spoločnosti Three UK a Lloyds Banking Group preukázali dostatočnú zainteresovanosť na konaní. Oznámená koncentrácia pravdepodobne ovplyvní ich konkurenčnú pozíciu, pokiaľ ide o ponuku služieb mobilnej peňaženky v Spojenom kráľovstve. Lloyds Banking Group je zároveň potenciálnym zákazníkom budúceho spoločného podniku. Obidve strany navyše v priebehu konania predložili niekoľko príspevkov. Následne som informoval oznamujúce strany o svojom rozhodnutí uznať spoločnosti Three UK a Lloyds Banking Group za zainteresované tretie osoby.

Na základe dodatočných dôkazov zhromaždených počas hĺbkovej fázy vyšetrovania dospeli útvary Komisie k záveru, že navrhovanou transakciou by sa výrazne neobmedzila účinná hospodárska súťaž na vnútornom trhu, a preto je zlučiteľná s vnútorným trhom a s fungovaním Dohody o EHP. Stranám následne nebolo zaslané žiadne oznámenie o námietkach.

V návrhu rozhodnutia sa stanovuje bezpodmienečné schválenie navrhnutej koncentrácie. Od oznamujúcich strán alebo iných strán mi neboli doručené žiadne sťažnosti o účinnom uplatňovaní procesných práv. Návrh rozhodnutia neobsahuje žiadne námietky, ku ktorým by jednotlivé strany nemali príležitosť vyjadriť svoje názory. Vzhľadom na uvedené sa domnievam, že všetci účastníci konania mohli v tomto prípade účinným spôsobom uplatniť svoje procesné práva.

V Bruseli 8. augusta 2012 Michael ALBERS

(1) Podľa článkov 16 a 17 rozhodnutia 2011/695/EÚ predsedu Európskej Komisie z 13. októbra 2011 o funkcii a pôsobnosti vyšetrovateľa v niektorých konaniach vo veci hospodárskej súťaže (Ú. v. EÚ L 275, 20.10.2011, s. 29).

(2) Nariadenie Rady (ES) č. 139/2004 o kontrole koncentrácií medzi podnikmi (Ú. v. EÚ L 24, 29.1.2004, s. 1).
(2)

Komisia 16. decembra 2009 prijala rozhodnutie o záväzkoch v súlade s článkom 9 ods. 1 nariadenia (ES) č. 1/2003, na základe ktorého nadobudli záväzky ponúknuté spoločnosťou Microsoft záväzný charakter, a to s cieľom rozptýliť obavy Komisie týkajúce sa viazania webového prehliadača spoločnosti Microsoft (Internet Explorer) so svojím dominantným operačným systémom pre klientské osobné počítače (Windows) (3). Záväzky zahŕňali najmä sprístupnenie ponukovej obrazovky, prostredníctvom ktorej by si používatelia Windows v EHP mohli ľahko vybrať svoj uprednostňovaný webový prehliadač.
9.

Je dôležité, aby európske inštitúcie a orgány zaviedli jasné politiky v súvislosti s tým, ktoré osobné údaje by sa mali alebo nemali presunúť do historických archívov, ako aj v súvislosti so spôsobom uchovávania týchto osobných údajov a ich sprístupňovania prostredníctvom historických archívov. Tieto politiky musia zabezpečiť ochranu súkromia a osobných údajov dotknutých jednotlivcov a zosúladiť ochranu týchto základných práv s právom na prístup k dokumentom a s oprávnenými záujmami o historický výskum.
50.

Európsky dozorný úradník pre ochranu údajov víta tento návrh, pretože môže prispieť k vzájomnému uznávaniu (a akceptovaniu) dôveryhodných elektronických služieb a systémov identifikácie na európskej úrovni. Takisto víta stanovenie spoločného súboru požiadaviek, ktoré musia splniť vydavatelia prostriedkov elektronickej identifikácie a poskytovatelia dôveryhodných služieb. Napriek svojej celkovej podpore tohto návrhu by európsky dozorný úradník pre ochranu údajov chcel predložiť tieto všeobecné odporúčania: — ustanovenia o ochrane údajov zahrnuté do návrhu by sa nemali obmedzovať len na poskytovateľov dôveryhodných služieb, ale mali by sa uplatňovať aj na spracovanie osobných údajov v systémoch elektronickej identifikácie opísaných v kapitole II návrhu, — navrhované nariadenie by malo stanoviť spoločný súbor bezpečnostných požiadaviek vzťahujúcich sa na poskytovateľov dôveryhodných služieb a vydavateľov elektronickej identifikácie. Malo by tiež Komisii podľa potreby umožniť vymedziť prostredníctvom selektívneho využívania delegovaných aktov alebo vykonávacích opatrení kritériá, podmienky a požiadavky týkajúce sa bezpečnosti dôveryhodných elektronických služieb a systémov identifikácie, — poskytovatelia dôveryhodných elektronických služieb a vydavatelia elektronických systémov identifikácie by mali používateľom svojich služieb poskytnúť: i) primerané informácie o zhromažďovaní, poskytovaní a uchovávaní údajov používateľov, ako aj ii) prostriedky na kontrolu osobných údajov používateľov a na vykonávanie práv ochrany údajov používateľov, — európsky úradník pre ochranu údajov odporúča selektívnejšie do návrhu začleniť ustanovenia oprávňujúce Komisiu špecifikovať alebo vymedzovať konkrétne ustanovenia po prijatí navrhovaného nariadenia prostredníctvom delegovaných alebo vykonávacích aktov.